Asenɣes n yineḍruyen yella s waṭas di tezlit n Silyuna d tezlit n Slilwan acku inaẓuren ur ten-ḥwaǧen ara deg yiḍrisen-nsen akken ad d-ssiwḍen tiktiwin-nsen imi ttuneḥsaben d ineḍruyen inaddayen, smersen kan ayen i yellan d agejdan. Ma di tezlit n Aserdun, izem, uccen Sliman Ɛazem, issenɣes kan yiwen n uneḍru imi ala netta i d aneḍru anadday meḥsub yella neɣ ulac-it, ulac acu ara ibeddlen, igemmaḍ i d-yessaweḍ umsawal n tmacahut d tezlit ɛedlen.